Diari Oficial de la Generalitat Valenciana


Sumari del DOGV 4437, del 11-02-2003 (2003/1286)

ACORD de 15 de gener de 2003, de la Comissió Territorial d'Urbanisme d'Alacant, per la qual s'ordena la immediata publicació de l'acord d'aprovació definitiva relatiu a la Modificació Puntual núm. 4 del Pla General de Pego.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4437

Data del DOGV
:   11-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1286


Data del document
:   15-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Pego
    * pla d'urbanisme

ACORD de 15 de gener de 2003, de la Comissió Territorial d'Urbanisme d'Alacant, per la qual s'ordena la immediata publicació de l'acord d'aprovació definitiva relatiu a la Modificació Puntual núm. 4 del Pla General de Pego. [2003/1286]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
L'Ajuntament de Pego va acordar l'exposició pública de la Modificació núm. 4, pel període d'un mes, mitjançant acord plenari de 30 d'abril de 2002, i es va publicar l'anunci en el Diari Oficial de la Generalitat Valenciana núm.4.263, de 4 de juny de 2002, i en el periòdic ABC de 28 de maig del mateix any. Després del pertinent període d'exposició pública, en el qual no es van presentar al·legacions, el va aprovar provisionalment el ple de la corporació el 27 d'agost de 2002, i el va remetre el 30 de setembre de 2002 a la Comissió Territorial d'Urbanisme per a la seua aprovació definitiva.
  
Finalment, els dies 21 i 28 d'octubre de 2002, l'Ajuntament remet documentació complementària.
  
Segon
  
La modificació consta de memòria informativa i justificativa, plànols d'informació i plànols d'ordenació i rotondes.
  
Tercer
  
L'objecte de la modificació és la inclusió de dos noves rotondes no previstes en el Pla General, sobre la carretera CV-728 i coincidents amb l'accés a les urbanitzacions Monte Pego i Penya Roja; així com l'eliminació de tots els altres accessos a les urbanitzacions des de la citada carretera. És a dir, estes dos urbanitzacions quedaran comunicades amb la carretera CV-728 únicament per les rotondes proposades.
  
La carretera CV-728 unix Pego amb Ráfol de Almunia d'accés tant a les urbanitzacions Monte Pego i Penya Roja com a la urbanització Monte Ráfol de Ráfol de Almunia, per la qual cosa ha anat adquirint importància. Per això, la proposta també amplia la plataforma de la carretera fins una secció de 8 metres d'amplària i assenyala la zona de protecció viària de 18 m.
  
La modificació indica que s'adoptaran les mesures adequades per a impedir que el vessament afecte la carretera CV-728.
  
L'entorn de la carretera CV-728 està classificat com a sòl urbà, sòl urbanitzable i sòl no urbanitzable.
  
La proposta arreplega les condicions de les xàrcies de servicis: proveïment d'aigua, sanejament, energia elèctrica, telefonia i comunicacions, d'arreplegada de residus sòlids i d'obres en llits i barrancs, que estan implantats en l'àrea objecte de la modificació i les condicions per als projectes d'urbanització.
  
Quart
  
Consten en l'expedient pronunciaments de distintes administracions afectades i, en particular, les següents:
  
- Diputació Provincial d'Alacant, Àrea de Cooperació i Obres Públiques, Departament d'Obres Públiques, de 25 de juliol de 2001, de caràcter desfavorable mentre no s'esmenen les següents deficiències:
  
?1. Al llarg de tot el front de l'actuació urbanística, coincident amb la CV-728 i fins a la seua connexió amb la CV-700 s'ampliarà la plataforma de la CV-728 fins una secció de 8 metres d'amplària.
  
2n. Al llarg de tot el front de l'actuació urbanística, coincident amb la CV-728, s'establirà una zona de protecció viària d'un ample de divuit (18) metres mesurats des de l'aresta més pròxima de la futura calçada. Esta zona suportarà totes les servituds previstes en la vigent Llei de Carreteres de la Comunitat Valenciana.
  
3r. Els accessos a l'actuació urbanística, des de la C-728 i cap a la C-728, es resoldran mitjançant:
  
a) Una rotonda de diàmetre exterior mínim de quaranta (40) metres, ubicada en el punt quilomètric 6,500, coincident amb l'accés a la urbanització Monte Pego.
  
b) Una altra rotonda de diàmetre exterior mínim de quaranta (40) metres, ubicada en l'accés nord de la pretesa actuació urbanística.
  
c) S'eliminarà la connexió del carrer Penya Roja amb la CV-728.
  
4t. S'adoptaran les mesures adequades per a impedir que el vessament de l'actuació urbanística afecte d'alguna manera la CV-728.
  
Totes les obres necessàries per a complir les condicions anteriors, no es realitzaran fins que tinguen prèviament la preceptiva autorització d'esta Diputació Provincial, Departament d'Obres Públiques.-
  
La documentació remesa al Servici Territorial d'Urbanisme, el 30 de setembre de 2002, i diligenciada amb data d'exposició pública de 30 d'abril de 2002, i d'aprovació provisional, de 27 d'agost de 2002, aparentment esmena les deficiències de l'informe. No obstant això, l'Ajuntament procedix a sol·licitar nou informe.
  
El representant de la Diputació en la Comissió Informativa d'Urbanisme confirma l'informe favorable a la proposta en relació amb la CV-728.
  
- Oficina del Pla de Carreteres de la Conselleria d'Obres Públiques, Urbanisme i Transports, de 22 d'octubre de 2002, desfavorable pels següents motius:
  
?Primer. Les rotondes dissenyades presenten radis insuficients; el seu radi mínim interior serà de 20 metres amb corona circular de 8 metres d'amplària, a més han de dissenyar-se adequadament les illetes deflectores d'entrada a les rotondes, la seua longitud és insuficient.
  
Segon. S'il·luminaran les rotondes, tant sobre la CV-700 com sobre la CV-728. A més es presentarà abans de la seua execució el projecte de construcció al titular de la via per a la seua aprovació.-
  
Consideracions tecnicojurídiques
  
Primera
  
La tramitació s'ha realitzat d'acord amb el que preveu l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU) i els articles 152 i 158 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre, del Govern Valencià. No obstant això, haurà d'acreditar-se l'aprovació municipal de l'última documentació i remetre's per triplicat i degudament diligenciada amb la data d'aprovació plenària.
  
Segona
  
La documentació s'estima, en línies generals, completa, en funció de les característiques del municipi i de l'objecte de la modificació, als efectes del compliment de l'article 27 de la LRAU i concordants del Reglament de Planejament de la Comunitat Valenciana.
  
Tercera
  
Les determinacions contingudes en la modificació es consideren, en línies generals, correctes, des del punt de vista de les exigències de la política urbanística i territorial de la Generalitat Valenciana, tal com disposa l'article 40 de la LRAU, atés que l'última documentació, no diligenciada, remesa per l'Ajuntament (21 i 28 d'octubre de 2002) incorpora fitxa de planejament i gestió del sector Penya Roja i arreplega totes les condicions de l'informe de la Diputació d'Alacant al Programa d'Actuació Integrada Penya Roja i les formes d'obtenció del sòl, i plànols que reflectixen les condicions dimensionals de les rotondes sobre la CV-720 i sobre la CV-700 a què es referixen els informes de Diputació i de l'Oficina del Pla de Carreteres de COPUT. No obstant això ha de demanar-se nou informe d'Oficina del Pla de Carreteres sobre el disseny de la rotonda sobre l'encreuament entre la CV-700 i la CV-720 i completar-se la fitxa de planejament i gestió amb les observacions o condicions d'estos dos informes.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
Aprovar definitivament la modificació núm. 4 del terme municipal de Pego, però supeditar-ne la publicació i, en conseqüència, la seua eficàcia fins que s'esmenen les observacions efectuades en les consideracions tecnicojurídiques primera i tercera.
  
Així mateix, de conformitat amb el que disposen els articles 41 de la LRAU, 165.1 c) del Reglament de Planejament de la Comunitat Valenciana i 8 b) del Reglament dels Òrgans Urbanístics de la Generalitat Valenciana aprovat per Decret 77/96, de 16 d'abril, es delega en el director general d'Urbanisme i Ordenació Territorial la facultat de comprovar que el citat acord es complix de forma correcta i, verificat açò, ordenar la publicació de l'aprovació definitiva.
  
Amb data 23 de desembre de 2002, el president de la Comissió Territorial d'Urbanisme va resoldre:
  
?Vist l'acord adoptat per la Comissió Territorial d'Urbanisme, en la sessió de 29 d'octubre de 2002, pel qual es va aprovar definitivament l'expedient de referència, però se supeditava la seua publicació al compliment de certes condicions, així com l'informe tècnic favorable a la documentació presentada per l'Ajuntament amb data 18 de novembre de 2002, en el qual s'indica que complix en tots els seus punts el referit acord de la Comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de la seua entrada en vigor, d'acord amb el que disposa l'article 59, apartats 2 i 4 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada?.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.